Denis Ten. Denis Yuryevich Ten (Olmaota, 1993-yil 13-iyun — 2018-yil 19-iyul) — qozogʻistonlik figurali uchuvchi. 2014-yilda figurali uchish boʻyicha Sochi Olimpiadasining bronza medali sovrindori. U figurali uchish boʻyicha 2013-yilgi jahon chempionatining kumush medali sovrindori, figurali uchish boʻyicha VII qishki Osiyo oʻyinlari chempioni, Qozogʻistonning uch karra chempioni. Qozogʻiston Respublikasining xalqaro sport ustasi. Vankuverdagi Olimpiadada Denis Ten oʻz darajasida oʻynadi va 76,34 ball bilan 10-oʻrinni egalladi.Kattalar oʻrtasidagi jahon chempionatida-8-oʻrin (2009-yil aprel), „Toʻrt qitʼa chempionati“ da 9-oʻrin (2009-yil fevral), 2013-yilda — Jahon chempionati kumush medali sovrindori, oʻsmirlar oʻrtasidagi jahon chempionatida 4-oʻrin (2009-yil mart), oʻsmirlar oʻrtasidagi „Gran-pri“ turkumidagi Jahon kubogining 1-oʻrin sohibi (2008-yil oktyabr). Joriy mavsumda u kattalar oʻrtasidagi „Gran-pri“ning qoʻsh bosqichida ishtirok etib, 7 va 10-oʻrinlarni egalladi. Jahon reytingida 18-oʻrinni egallaydi. Eng yuqori ball — 266,48 (2013-yilgi kattalar chempionati). 2014-yilda qishki Olimpiya oʻyinlarida bronza medalini qoʻlga kiritdi. Biografiyasi. Denis Ten Olmaotada tugʻilgan va koreys millati vakili. Denis Koreya imperiyasi davridagi mashhur qoʻmondon general Min Gyonxoning avlodi. Los-Anjelesda, Kaliforniyada oʻqitilgan. 2018-yilning 19-iyulida u pichoq jarohatidan kasalxonada vafot etdi. Faoliyati. U salomatlik guruhida figurali uchishni oʻrganadi. Figurali uchishdan tashqari,Denis boshqa sport turlari, xususan, tennis, akrobatika, taekvondo, karate, suzish bilan shugʻullangan, raqs va rasm maktabida oʻqigan. Musiqa maktabining 5-sinfini tamomlab, xorda qatnashgan. 2002-yilda Denis Tenning xor jamoasi Pusanda oʻtkazilgan xor olimpiadasida kumush medalni qoʻlga kiritdi. Keyinchalik u figurali uchish bilan shugʻullanishga qaror qildi. 2003-yilda Yelena Buyanova (Vodorezova) uni „Kristalniy Konek“ turnirida payqab qoldi va uni Moskvaga qoʻl ostida mashgʻulotlarga taklif qildi.Ten kattalar sportchilari bilan raqobatlashadi va 2006-yilgi Qozogʻiston chempionatida gʻolib chiqdi.Ammo xalqaro miqyosda u Xalqaro figurali uchish ittifoqining yosh chegarasi (13 yosh) tufayli keyingi yildan koʻrinadi. 2010-yilda Gollandiyadagi Gran-prining yoshlar bosqichida 10-oʻrinni egallab, 2014-yil Sochi Olimpiadasida Qozogʻistonga yagona sovrinni olib kelgan sportchi edi. Sochi qishki Olimpiya oʻyinlarining figurali uchish boʻyicha bronza medali sovrindori.